0цу хенахь, гена воццуш 1аш волчу доттаг1чун Тамин уьйт1а кхечира Ахьмад. Иза кхуьнца дукха хан йоццуш ц1авеана вара имам Шемалан б1о д1а а тесна. Эвтархойн Ахьмада хаьттина дов ца тайнера имамана. Ларамаза топ а кхетта т1емалочун говр йийча, дов хаттар Ахьмадана т1едиллинера коьртачу суьдхочо Джамалайлас. Х1окхо массарна а хьалхха д1акхайкхинера бехкен имам ву аьлла. Х1унда аьлча, Шемалан хила езара еллачунна дуьхьал х1отто говр. Г1елвелла б1аьхо хийца керла муртазекъ.